Кинйәбулатова Кәтибә Кәрим ҡыҙы

Кинйәбулатова Кәтибә Кәрим ҡыҙы (15 сентябрь 1920 йыл — 17 июнь 2012 йыл) — башҡорт балалар шағиры. 1956 йылдан СССР Яҙыусылар союзы ағзаһы. Башҡорт АССР-ының атҡаҙанған мәҙәниәт хеҙмәткәре (1980), Һәҙиә Дәүләтшина исемендәге республика премияһы лауреаты (1989). «Почёт Билдәһе» ордены кавалеры (1991).

 Биографияһы 
Кәтибә Кәрим ҡыҙы Кинйәбулатова 1920 йылдың 15 сентябрендә Башҡортостан АССР-ы Арғаяш кантоны (хәҙерге Силәбе өлкәһенең Арғаяш районы) Мәүлит ауылында тыуған. Үҙҙәрендәге башланғыс һәм Мөхәммәтҡолой ете йыллыҡ мәктәптәрендә белем ала.

1935 йылда Өфө педагогия рабфагында уҡый.

1939—1940 йылдарҙа Өфө педагогия институтында уҡый.

1941—1953 йылдарҙа Силәбе өлкәһенең Арғаяш районы Мөхәммәтҡолой урта мәктәбендә тел һәм әҙәбиәт уҡытыусыһы, һуңынан уҡыу-уҡытыу бүлеге мөдире булып эшләй.

1953 йылдан Өфөгә килеп «Әҙәби Башҡортостан» («Ағиҙел») редакцияһында әҙәби хеҙмәткәр булып урынлаша.

1962 йылда СССР Яҙыусылар союзы ҡарамағандыға Юғары әҙәбиәт курсын тамамлап ҡайтҡас, «Башҡортостан ҡыҙы» журналының тәүге баш мөхәррире итеп тәғәйенләнә.

2012 йылдың 17 июнендә вафат була.

Атаҡлы Ҡолой кантон нәҫеленән.

 Ижады 
1939-40 йылдарҙа беренсе шиғырҙары донъя күргән. 1954 йылда балалар өсөн яҙылған тәүге китабы нәшер ителә.

Ижадының башланғыс осоронда күберәк балалар яҙыусыһы булараҡ танылыу таба. Артабан уның ижади мөмкинлектәре киңәйә һәм ул төрлө жанрҙарҙа ла ижад итә башлай. Уның әҫәрҙәре рус уҡыусыларына ла таныш һәм бик күп башҡа халыҡтар теленә тәржемә ителгән.

 Китаптары 
 Тәүге сәскәләр: Балалар өсөн шиғырҙар. — Өфө, Башҡортостан китап нәшриәте, 1954. — 32 бит.
 Алтын тояҡ-аҡ кәзә. — Өфө, 1955.
 Йәшел япраҡтар. — 1958
 Әнисә. — 1960.
 Һүнмәҫ мөхәббәт. — 1962.
 Атай тауышы. — 1964.
 Минуттар. — 1965.
 Бөркөт. — 1966.
 Йондоҙҙар бейей. — 1969.
 Айгүзәлдең алтын асҡысы. — 1970.
 Партизан ейеәнсәре. — 1974.
 Һүҙ тереләргә. — 1971.
 Лирика. — 1975.

 Маҡтаулы исемдәре һәм башҡа бүләктәре 
 Башҡорт АССР-ының атҡаҙанған мәҙәниәт хеҙмәткәре (1980)
 Һәҙиә Дәүләтшина исемендәге республика премияһы лауреаты (1989)
 Силәбе өлкәһе Арғаяш районының почётлы гражданы (1990)
 «Почёт Билдәһе» ордены (1991)

 Хәтер 
Силәбе өлкәһенең Сосновка районы Сиреүсе урта белем биреү мәктәбендә башҡорт теле һәм әҙәбиәтен өйрәнеү буйынса асылған класҡа Кәтибә Кинйәбулатова исеме биреләВ школе Челябинской области открылся класс имени башкирской поэтессы.

 Сығанаҡтар 

 Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. —  416 стр.
 Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 В школе Челябинской области открылся класс имени башкирской поэтессы

 Һылтанмалар 
 Башҡортостан Республикаһының Әхмәтзәки Вәлиди исемендәге Милли китапханаһының электрон бүлегендә 
 башҡорт телендәге әҫәрҙәре
 башҡорт телендәге балалар әҙәбиәте коллекцияһы
 рус телендәге әҫәрҙәре
 башҡа сығанаҡтар
 Зәки Вәлиди исемендәге Республика Милли катапханаһы 
 Силәбе башҡорттары

Категория:Башҡорт яҙыусылары
Категория:Башҡорт шағирҙары
Категория:Һәҙиә Дәүләтшина исемендәге премия лауреаттары
Категория:Силәбе өлкәһе башҡорттары
Категория:СССР Яҙыусылар союзы ағзалары
Категория:Башҡорт дәүләт университетын тамамлаусылар
Категория:«Ағиҙел» журналы хеҙмәткәрҙәре
Категория:«Башҡортостан ҡыҙы» журналы баш мөхәррирҙәре
Категория:Башҡорт АССР-ының атҡаҙанған мәҙәниәт хеҙмәткәрҙәре